שיחה:חזי שקד

message: שלום עודדי, חזי שקד הינו מטפס הרים שכבש מספר לא מבוטל של פסגות בעולם. לדעתי זהו ערך ראוי לויקיפדיה. אשמח לקבל הערות כיצד לשפרו או כיצד לעשות שלא יראה פרסומי. carmit - שיחה 18:46, 11 בינואר 2010 (IST)
replies: text: הבעיה מתחילה כבר בפתיחת הערך: כתוב כי שקד הוא "דוקטור לביולוגיה, גנטיקאי, אקולוג ומדריך טיולים בכיר". לי לא היה ברור אם הערך נכתב כי מדובר בביולוג וגנטיקאי מוביל (חיפשתי לא מצאתי כתבות על תרומה חשובה שלו בתחומים אלה) או באקולוג מפורסם (כנ"ל) או בגלל שמדובר במדריך טיולים חשוב. כעת אני מבין מדבריך שהסיבה היא בכלל היותו מטפס הרים. אם כן, על הערך להבהיר במה חשיבותו כמטפס הרים - האם הוא חשוב כמו ג'ורג' מאלורי? האם היה הראשון שכבש פסגה חשובה כלשהי? וכן הלאה. ‏odedee • שיחה 18:55, 11 בינואר 2010 (IST)
replies: text: :אני לא רואה סתירה בין כל תאריו, אך דוקטורים לביולוגיה יש הרבה וכך גם מדריכי טיולים. מטפסי הרים ישראלים אני לא מכירה הרבה שכבשו פסגות מכובדות כאלו, גם אם הוא לא ג'ורג' מאלורי. ביחס למטפסי הרים ישראלים אני סבורה שהישגיו מכובדים מאד ואנשים רבים יתעניינו לקרוא את כתבותיו עליהם. תקן אותי עם אני טועה ואם נראה לך שסדר הצגת הדברים בערך צריך להיות שונה, אשמח לשמוע. carmit - שיחה 19:21, 11 בינואר 2010 (IST)
replies: text: ::זה לא עניין של סתירה, כמו עניין של הסבר הערך לקורא. הפתיחה בערכי אישים צריכה להסביר מדוע נכתב ערך על האיש. אם זה בגלל שהוא מטפס הרים חשוב, זה מה שצריך להיות כתוב בפתיחה. אני מסכים ש"דוקטורים לביולוגיה יש הרבה", לכן את לימודיו הפורמליים אפשר לציין בהמשך הערך. לגבי חשיבותו האנציקלופדית כמטפס הרים, התיאורים "מוביל חזי משלחות טיפוס הרים ברחבי העולם. לזכותו נזקפות העפלה לפסגות רבות ברחבי העולם" אינם מצביעים לדעתי על חשיבות מיוחדת. ‏odedee • שיחה 20:00, 11 בינואר 2010 (IST)
replies: text: :::או.קיי. לא הבנתי מה אתה מציע לעשות. האם יש טעם בשינוי סדר הכיתוב או שממילא אתה הולך למחוק אותו ואז חבל על העבודה. לדעתי זהו ערך חשוב, לפחות, אם לא יותר, מהערך על גלעד חסקין (סתם לקחתי עוד מישהו שאני מכירה טוב, ובטח יש עוד). carmit - שיחה 20:31, 11 בינואר 2010 (IST)
replies: text: ::::בוויקיפדיה מקובל שמחפשים באישים את "הטבעת החותם" על החברה בכללותה. אני חושב שהנקודה העיקרית העומדת לזכותו של גילי חסקין בהצדקת ערך היא הספרים, הפרסומים והכתבות שהוציא - כך שהוא זוכה להכרה ולהיכרות מצד ציבורים רחבים משמעותית ממשתתפי הקבוצות שהוביל. אם קיימת פעילות דומה מצד חזי שקד, נא צייני עם פירוט ביבליוגרפי. ללא קשר, יישר כוח על פעילותך בתחום אתרי תיירות עולמיים, ונקווה לראות את העניין מתרחב. Magister • שיחה 23:01, 11 בינואר 2010 (IST)
replies: text: :::::חזי שקד מטביע חותם בכל אחד ואחד מהתחומים שצוינו פה, וממש מביך וחבל שבכלל זה הדיון שרואים בויקיפדיה כשרושמים חזי שקד. מביך. ‫2A02:6680:2103:9DF8:89AC:F98:73F4:B355‬ 07:05, 2 במרץ 2024 (IST)

message: היי עודד ומאגיסטר, אני מעריכה את הדיון העינייני ומביאה כאן מידע נוסף בתקווה שישכנע אותכם.
ארבע דוגמאות למאמרים מדעיים חשובים:
http://www.pnas.org/content/102/34/12265.full?sid=f4cccb9d-c443-4c7d-9476-1fddc6f88dc3
http://www.genetics.org/cgi/content/full/173/2/985?maxtoshow=&HITS=10&hits=10&RESULTFORMAT=&fulltext=shaked&andorexactfulltext=and&searchid=1&FIRSTINDEX=0&sortspec=relevance&resourcetype=HWCIT
http://www.genetics.org/cgi/content/full/178/4/2389?maxtoshow=&HITS=10&hits=10&RESULTFORMAT=&fulltext=shaked&andorexactfulltext=and&searchid=1&FIRSTINDEX=0&sortspec=relevance&resourcetype=HWCIT
וכאן קישור למאמר מדעי שמתייחס למאמר שלי ולחשיבותו ותרומתו המדעית:
http://www.pnas.org/content/102/34/11961.full?sid=e0674ff7-0d7c-4264-9b24-0370fe9c611a
לא ראיתי מקום להוסיף קישורים אלו בערך עצמו מכיוון שהם באנגלית, אבל אם תראו זאת לנכון אוסיף. אלה הם פרסומים בהקשרים לעבודות שנעשו בתחום הגנטיקה ולא בתחום באקולוגיה. עבודות בתחום האקולוגיה הן עבודות עכשוויות שתוצאותיהן תתפרסמנה בחודשים הקרובים.
חשיבותה המדעית של עבודתו של חזי בתחום הגנטיקה נעשתה בשיתוף עם פרופ' אברהם לוי מהמחלקה למדעי הצמח של מכון ויצמן למדע. בעבודות אלה גילה חזי כי ישנם צמחי כלאיים (מינים שונים של חיטה) שהגנום שלהם יודע להתמודד עם שני זוגות ויותר של כרומוזומים בתוך גרעין תא אחד, תוך כדי שימוש במנגנון שלא היה ידוע עד כה למדע. בנוסף, החדיר חזי גן של שמר לתוך צמח עילאי (ארבידופסיס תליאנה) והצליח להעלות את התדירות של הרקומבינציה ההומולוגית בצמח העילאי ביותר מסדר גודל אחד, הישג שזכה להדים רבים בקהילה המדעית. 
בנוסף לכך, חזי הוא הישראלי הראשון והיחידי שטיפס את הפסגה הגבוה ביותר בכל אחת ממדינות אירופה, ובסך הכול כלל הפרויקט 37 פסגות מעל 1,000 מטרים. את הפרויקט הזה השלים חזי בתוך 10 שנים.
carmit - שיחה 10:16, 12 בינואר 2010 (IST)
replies: text: חמישה מאמרים מדעיים אינם נחשבים כאן מספיק עבור ערך. אני מבין שהתגלית היא בשיתוף עם פרופ' לוי. אכן, הרושם הוא שהוא בולט במיוחד כמטפס הרים. ואולם, טיפוס על כל פסגות אירופה נשמע לי כהישג לא מאוד משמעותי. מן הסתם יש ישראלים רבים שטיפסו על 4-5 הפסגות הקשות ביותר. מעבר לזה - שאר הפסגות הן כמדומני עניין טריוויאלי, לרבות מהן מן הסתם אפשר להגיע בכביש. אגב, מניין שהוא הראשון והיחידי שעשה זאת? נרו יאיר • שיחה • כ"ו בטבת ה'תש"ע • 12:42, 12 בינואר 2010 (IST)
replies: text: :אכן בחור מוכשר אבל חסר חשיבות אנציקלופדית. נכתוב עליו לכשיהיה פרופסור מן המניין או בעל הישג יוצא דופן אחר.   עִדּוֹ (Eddau)..... הוצא תורה מציון - תרגם ערכים לאנגלית... - שיחה 16:31, 12 בינואר 2010 (IST)
replies: text: ::בכל הנוגע לאנשי אקדמיה (כלומר אישים הנמצאים בוויקיפדיה מתוקף עיסוקם האקדמי), מקובל שפרופסורה היא סף מינימום לחשיבות אנציקלופדית (וגם זה לבד עשוי שלא להספיק). במקרה זה מדובר באדם שהוא בהחלט איש אשכולות - תחומי עניינו, התמחותו ועיסוקו משתרעים על תחומים רבים, אקדמיים ומעשיים - אך כאן גם טמונה הבעיה בכל הקשור לחשיבות אנציקלופדית: באף אחד מהם לא הגיע (עדיין, בגיל 37) לאותה "הטבעת חותם" ופרסום שיצדיקו, בשלב זה, הנצחת שמעו ומורשתו להמונים ולדורות. אני מרשה לעצמי להעריך שזה עוד יקרה במהלך השנים הבאות, וויקיפדיה תשמח לתעד זאת לכשיקרה, אך אינה יכולה (ואסור לה) להיות שלב ו"קפיצת דרך" בהתפתחות זו. אני מודע לכך שיש בוויקיפדיה צעירים בני 24 שעשו בחייהם אך קמצוץ מפועלו של ד"ר שקד ובכל זאת זכו כאן לערך אנציקלופדי בזכות "סלבריטאות" כלשהו שרכשו (אנשי טלוויזיה הם דוגמה מובהקת לכך) - זה נובע מהיותה של ויקיפדיה מדיום שמתעד את המציאות, ולא כזה שיוצר אותה. ה"מציאות", במקרה זה, היא ההכרה הציבורית שרכש האדם נשוא הערך. Magister • שיחה 11:11, 13 בינואר 2010 (IST)
thread_title:  עוד פירוט על פועלו של ד"ר חזי שקד